Publication: Magyar Közlöny
Issue: MK-2008-175 (Year: 2008, Number: 175)
Era: 2004-2010
Section: 3. számú melléklet a 294/2008. (XII. 10.) Korm. rendelethez
Paragraph Index: 354

3. Az SZMGSZ 12.5. számú mellékletében az X11 „Az áru megnevezése” rovathoz fűzött magyarázatot a következő szövegű új bekezdésekkel kell kiegészíteni: „Az SZMGSZ 14. és 14.1. számú mellékleteiben foglalt rendelkezések szerint 1520 mm nyomtávolságú fedett vagy nyitott vasúti kocsikba berakott áruk fuvarozásakor a feladó köteles az SZMGSZ 14. számú melléklete 1. fejezetének 13.4. pontjában vagy az SZMGSZ 14.1. számú melléklete 13. §-ában előírt bejegyzést tenni az áru berakására és biztosítására vonatkozó feltételek betartásáról, amelyet a feladónak vagy az áru berakásáért és biztosításáért felelős, általa felhatalmazott személynek aláírásával kell hitelesítenie, feltüntetve beosztását és családi nevét is. Az 1520 mm nyomtávolságú vasúti kocsikba a bővített vagy körzeti rakodási szelvény szerint berakott áruk fuvarozásakor az SZMGSZ 14. számú melléklete 1. fejezetének 2.4. pontjában vagy az SZMGSZ 14.1. számú melléklete 4. §-ában előírt bejegyzést kell tenni. Az SZMGSZ 14.1. számú mellékletének rendelkezései szerint végzett fuvarozáskor 13-9009. sorozatú pőrekocsi esetében „Gurítódombra vinni tilos / Через горку не пропускать”, 13-4095. és 13-9004.M sorozatú rakott pőrekocsik esetében „Nem gurítható / Не спускать с горки” bejegyzést kell tenni.”

Source: https://magyarkozlony.hu/hivatalos-lapok/fc5f29be392e7433ccb655f051078f08ab01a18c/dokumentumok/3280b237f93167bf22b88c139bb908a1f26f49e6/letoltes